CELEX: 62007CB0134
Language: el
Date: 2007-12-10 00:00:00
Title: Υπόθεση C-134/07: Διάταξη του Δικαστηρίου (πέμπτο τμήμα) της 10ης Δεκεμβρίου 2007 (αίτηση του Sąd Rejonowy w Jaworznie, Πολωνία, για την έκδοση προδικαστικής αποφάσεως) — Piotr Kawala κατά Gmina Miasta Jaworzna (Άρθρο 104, παράγραφος 3, πρώτο εδάφιο, του Κανονισμού Διαδικασίας — Εσωτερική επιβάρυνση υψηλότερη για εισαγόμενο από άλλο κράτος μέλος προϊόν σε σχέση με ομοειδές προϊόν αγοραζόμενο επί τόπου — Άρθρο 90, πρώτο εδάφιο, ΕΚ — Τέλος πρώτης ταξινομήσεως για τα εισαγόμενα μεταχειρισμένα αυτοκίνητα οχήματα)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/15
            
         Διάταξη του Δικαστηρίου (πέμπτο τμήμα) της 10ης Δεκεμβρίου 2007 (αίτηση του Sąd Rejonowy w Jaworznie, Πολωνία, για την έκδοση προδικαστικής αποφάσεως) — Piotr Kawala κατά Gmina Miasta Jaworzna
   (Υπόθεση C-134/07) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Εσωτερική επιβάρυνση υψηλότερη για εισαγόμενο από άλλο κράτος μέλος προϊόν σε σχέση με ομοειδές προϊόν αγοραζόμενο επί τόπου - Άρθρο 90, πρώτο εδάφιο, ΕΚ - Τέλος πρώτης ταξινομήσεως για τα εισαγόμενα μεταχειρισμένα αυτοκίνητα οχήματα)
   (2008/C 64/22)
   Γλώσσα διαδικασίας: η πολωνική
   Αιτούν δικαστήριο
   Sąd Rejonowy w Jaworznie
   Διάδικοι στην υπόθεση της κύριας δίκης
   Piotr Kawala
   κατά
   Gmina Miasta Jaworzna
   Αντικείμενο της υποθέσεως
   Προδικαστική — Sąd Rejonowy w Jaworznie — Ερμηνεία του άρθρου 90 ΕΚ — Καταβολή τελών για πρώτη χορήγηση αδείας κυκλοφορίας οχήματος στο έδαφος κράτους μέλους, η οποία υπερβαίνει κατά πολύ το ύψος των τελών για έκδοση αντιγράφου εγγράφου κυριότητας αυτοκινήτου — Αρχή της ουδετερότητας των εσωτερικών επιβαρύνσεων ως προς τον ανταγωνισμό μεταξύ προϊόντων που βρίσκονται ήδη στην εγχώρια αγορά και εισαγομένων προϊόντων
   Διατακτικό της αποφάσεως
   Το άρθρο 90, πρώτο εδάφιο, ΕΚ πρέπει να ερμηνευθεί υπό την έννοια ότι προσκρούει σ' αυτό τέλος, όπως το προβλεπόμενο στην παράγραφο 1, σημείο 1, της πράξεως του Πολωνού Υπουργού Υποδομών, της 28ης Ιουλίου 2003, περί του ύψους του καταβλητέου για τη λήψη του πιστοποιητικού ταξινομήσεως οχήματος τέλους, το οποίο πλήττει στην πράξη την πρώτη ταξινόμηση μεταχειρισμένου αυτοκινήτου οχήματος, εισαγόμενου από άλλο κράτος μέλος, αλλ' όχι την αγορά στην Πολωνία μεταχειρισμένου αυτοκινήτου οχήματος, εφόσον αυτό έχει ήδη ταξινομηθεί εκεί.
   
      (1)  ΕΕ C 95 της 28.4.2007.